
I. ОБЩО ПРЕДСТАВЯНЕ НА УЧЕБНАТА ПРОГРАМА
Перспективата е основна, базисна и задължителна дисциплина за средното художествено училище. Проблемите, включени в нейното съдържание са онзи важен и неотменим фундамент, върху който се изгражда обучението по изобразително изкуство във всички негови аспекти.
Основен обект за изучаване и естетическа интерпретация в дисциплината перспектива е предаването на триизмерността и дълбочината на образите. Сложната за овладяване проблематика, свързана с перспективата изучавана в VIII клас въвежда ученика в законите на вярното предаване върху белия лист на натурата. Основният закон на перспективата за видимото намаление на величините в пространството подпомага ученика в паралелното изучаване на дисциплината рисуване.  
Задачите на програмата по перспектива могат да бъдат групирани по-конкретно в няколко главни насоки:

- запознаване с перспективните закони и видовете перспектива
- запознаване с перспективните явления  като основа на изобразителната творческа дейност, и осъществяване на връзката със знанията по рисуване и композиция;

- овладяване на етапното изграждане на перспективно вярна рисунка;

- развиване на изобразителни качества и навици: преднамерено и непреднамерено внимание, наблюдателност, целенасоченост, концентрация, аналитичност, способност за синтез, зрителна памет, пространствено и логическо мислене, самодисциплина;

- разкриване и използване на широк спектър от елементи на изобразителния език - линия, петно, щрих и тяхното въздействие върху обема;

- формиране на трайни навици за възприемане, пресъздаване, оценяване и творческо осмисляне на околната материална и духовна среда;

-  запознаване със спецификата, богатството и изразните възможности на различните материали и рисунъчни техники;
- формиране на художествено-образно мислене, което предполага естетическо възприятие и оценъчно разсъждение за изображението, ясна представа за изобразявания обект и добре завършена рисунка, както и способност за синтез на представите в резултат на който се формира художествен образ; 

Условията за това са ясно поставената задача и предвиждане на  крайния резултат, задължително планиране на изобразителната дейност на всеки етап и постоянен контрол и самоконтрол в процеса на работа, който завършва със задължителна оценка.

Системното и последователно поставяне в постъпателна градация по сложност на пластичните проблеми е залог за убедителното им разрешаване от учениците.

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Целите за формиране на базисни компетенции за изпълнение на дейностите от  „Професионалните направления” при обучението по отраслова задължителна професионална подготовка са единни за професиите „Дизайнер”  и  „ Художник приложни изкуства”. 

 В резултат на обучението ученикът трябва 
да знае: 
· понятията и спецификата на изразните средства в рисунката

· възможностите на различните изобразителни средства и материали;
· етапите в изграждане на художествена творба;
· законите и принципите за изграждане на композицията;

· законите на линейната и въздушната перспектива;

· перспективните промени на линия, форма и цвят в пространството.
да може да :

· използва изразните средства на различните рисувателни материали;
· композира и помества в различни рисувателни формати;

·  конструира и нарисува вярно различни по сложност задачи;

· пресъздава триизмерно-пространствени форми върху двуизмерна плоскост;

· изобразява убедително различни по материалност обекти;
· анализира поставените задачи и чрез синтез да достига до формиране на художествен образ;

III. РАЗПРЕДЕЛЕНИЕ НА УЧЕБНОТО ВРЕМЕ

Общият брой учебни часове по учебния предмет перспектива  е 54 часа, които се разпределят по класове, в зависимост от типовия учебен план, по който се осъществява обучението.

         VIII клас – 54 часа;
IV.    УЧЕБНО СЪДЪРЖАНИЕ

 Структурирането на учебното съдържание е по раздели и теми. Учителят конкретизира броя на учебните часове за всяка тема Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения и контрол. Използвания задължителен формат за чертежи и рисунки  за VІІІ клас е 35/50 см. 
	№ по ред
	                    Наименование на раздели и теми 
	Брой часове

	
	VIII клас
	

	1.
	Видове перспектива
	54

	1.1.
	Линейна перспектива – основни перспективни положения на предмета.
	

	1.2.
	Въздушна перспектива – промяна на тоновете и цветовете в пространството.
	

	
	Общо
	54


Раздел 1. Видове перспектива.

1.1. Линейна перспектива – основни перспективни положения на предмета.
1.2. Въздушна перспектива – промяна на тоновете и цветовете в пространството.
Цели: Придобиване на знания и практически умения за композиране, конструиране и обемно-пространствено изграждане на различни по сложност и материалност предмети.

Очаквани резултати и критерии за оценка: 

1. Учениците трябва да могат да поместват правилно предметите в изобразителната равнина;

2. Да се справят с конструкцията и перспективните изменения на формите в пространството;

3. Да са овладели обемно-пространственото изграждане на натурата, спазвайки етапите в рисуването.
V.  АВТОР: 

Ст. учител Антонина Бабукчиева.

